CELEX: 32017D1583
Language: fi
Date: 2017-09-01 00:00:00
Title: Komission päätös (EU) 2017/1583, annettu 1 päivänä syyskuuta 2017, standardin EN ISO 17994:2014 määrittämisestä mikrobiologisten tutkimusmenetelmien vastaavuuden osoittamisessa käytettäväksi standardiksi Euroopan parlamentin ja neuvoston direktiivin 2006/7/EY mukaisesti (tiedoksiannettu numerolla C(2017) 5843)

19.9.2017   
            
            
               FI
            
            
               Euroopan unionin virallinen lehti
            
            
               L 239/34
            
         KOMISSION PÄÄTÖS (EU) 2017/1583,
   annettu 1 päivänä syyskuuta 2017,
   standardin EN ISO 17994:2014 määrittämisestä mikrobiologisten tutkimusmenetelmien vastaavuuden osoittamisessa käytettäväksi standardiksi Euroopan parlamentin ja neuvoston direktiivin 2006/7/EY mukaisesti
   
      
         (tiedoksiannettu numerolla C(2017) 5843)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uimaveden laadun hallinnasta ja direktiivin 76/160/ETY kumoamisesta 15 päivänä helmikuuta 2006 annetun Euroopan parlamentin ja neuvoston direktiivin 2006/7/EY (1) ja erityisesti sen 15 artiklan 2 kohdan a alakohdan,
   sekä katsoo seuraavaa:
   
               (1)
            
            
               Komission päätöksessä 2009/64/EY (2) määritetään kansainvälinen standardi ISO 17994:2004(E) ”Water quality – Criteria for establishing equivalence between microbiological methods” mikrobiologisten menetelmien vastaavuuden osoittamisessa käytettäväksi standardiksi direktiivin 2006/7/EY soveltamista varten.
            
         
               (2)
            
            
               Standardi ISO 17994:2004(E) on vanhentunut, ja se on saatettu ajan tasalle teknisesti (esim. terminologia on päivitetty, spesifikaatioita on selvennetty ja standardiin on lisätty uusi teknisiä laskelmia koskeva liite).
            
         
               (3)
            
            
               Standardi ISO 17994:2004(E) on sen vuoksi korvattu uudemmalla versiolla ISO 17994:2014 ”Water quality – Requirements for the comparison of the relative recovery of microorganisms by two quantitative methods”. Euroopan standardointikomitea on siirtänyt tämän kansainvälisen standardin eurooppalaiseksi standardiksi EN ISO 17994:2014. Sen vuoksi on syytä määrittää standardi EN ISO 17994:2014 mikrobiologisten menetelmien vastaavuuden osoittamisessa käytettäväksi standardiksi direktiivin 2006/7/EY soveltamista varten.
            
         
               (4)
            
            
               Päätös 2009/64/EY olisi sen vuoksi kumottava,
            
         
               (5)
            
            
               Tässä päätöksessä säädetyt toimenpiteet ovat direktiivin 2006/7/EY 16 artiklan 1 kohdalla perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Direktiivin 2006/7/EY 3 artiklan 9 kohdan soveltamista varten määritetään kansainvälinen standardi EN ISO 17994:2014 ”Water quality – Requirements for the comparison of the relative recovery of microorganisms by two quantitative methods” mikrobiologisten menetelmien vastaavuuden osoittamisessa käytettäväksi standardiksi.
   2 artikla
   Kumotaan päätös 2009/64/EY.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 1 päivänä syyskuuta 2017.
      
         
            Komission puolesta
         
         Karmenu VELLA
         
            Komission jäsen
         
      
   
   
      (1)  EUVL L 64, 4.3.2006, s. 37.
   
      (2)  Komission päätös 2009/64/EY, tehty 21 päivänä tammikuuta 2009, ISO 17994:2004(E) standardin määrittämisestä mikrobiologisten tutkimusmenetelmien vastaavuuden osoittamisessa käytettäväksi standardiksi Euroopan parlamentin ja neuvoston direktiivin 2006/7/EY mukaisesti (EUVL L 23, 27.1.2009, s. 32).